Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 14. számú melléklet a 89/2004. (IV. 20.) Korm. rendelethez
Paragraph Index: 1492

(6) A közösségi támogatás maradványegyenlegének kifizetése A közösségi támogatás egyenlege, amely az igazolt és ténylegesen megfizetett kiadások alapján számítandó ki, alábbiak teljesülése esetén kerül kifizetésre: — a projektet a célkitûzéseknek megfelelõen hajtották végre, — a projekt megfelelt a Pénzügyi Megállapodásban említett különleges feltételeknek, — az V. szakaszban hivatkozott zárójelentést benyújtották a Bizottsághoz, — a (2) bekezdésben hivatkozott kijelölt hatóság vagy szerv a munkálatok megvalósulási véghatáridejétõl számított hat hónapon belül kifizetési kérelmet nyújt be a Bizottsághoz a Pénzügyi Megállapodásban szereplõ kiadásokra — a kedvezményezett ország igazolja a Bizottságnak, hogy a kifizetési kérelemben, valamint a jelentésben foglalt információk helytállóak, — a kedvezményezett ország megküldte a Bizottságnak a III.4.C. Melléklet függelékében hivatkozott nyilatkozatot, — a Bizottság által a III.6. Melléklet szerint meghatározott tájékoztatási és nyilvánossági kötelezettségeknek eleget tettek, — amennyiben a projekttel kapcsolatos támogatás menedzselését decentralizált rendszerben a kérelmezõ országokban mûködõ végrehajtó szervezetekre ruházták át, a kedvezményezett ország a Bizottságnak minden olyan információt megad, amely igazolja, hogy a Közösség közbeszerzésre vonatkozó szabályait betartották, különös tekintettel a hirdetmények közzétételére, valamint a tenderek kiértékelésérõl és a szerzõdések odaítélésérõl készült jelentések benyújtására, továbbá tanúsítja, hogy a Pénzügyi Megállapodásban szereplõ valamennyi feltétel teljesült.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes